સુરત સ્થિત વડગામ તાલુકાના કોદરામના મનોજભાઈ પ્રજાપતિ નો સતત આગ્રહ હતો કે નિતિનભાઈ સુરત આવો,છેલ્લા ૬ મહિનાથી અમે સુરતની મુલાકાત માટે ચર્ચા કરી રહ્યા હતા અને આખરે તેમની મુલાકાતે પહોંચી ગયા.સુરતમાં સરગમ બિલ્ડરસ ના નામે ચાલતા બિલ્ડર્સના ધંધા સાથે તેઓ સંકળાયેલા છે.સુરત માં આવો ત્યારે મારે ઘેર જ રહેવાનું છે અને જમવાનું છે તેવો તેમનો ખાસ આગ્રહ હતો કારણ કે આની પાછળ તો આખરે તો વતન ના વ્યક્તી પ્રત્યેનો પ્રેમ હતો અને લાગણી હતી.મનોજભાઈનો જન્મ આમ તો સુરત માં જ થયેલો પિતા શ્રી લવજીભાઈ પ્રજાપતિ વર્ષો અગાઉ સુરત ખાતે કન્સ્ટ્રકશન ના ધંધા ની શરૂઆત પાંચ ભાગીદારો સાથે કરેલી જે “સરગમ બિલ્ડર્સના” નામે સુરત માં તેમના કાર્યો થકી વિશેષ નામના ધરાવે છે અને અનેક ભવ્ય ઇમારતો નું નિર્માણ સરગમે કર્યા છે.આમાં વાંચકને થશે કે એમાં શું નવુ લખ્યુ ? ઘણા લોકો આવા ધંધા સાથે સંકળાયેલા છે.મને આ લેખમાં સરગમ નો અને મનોજભાઈનો ઉલ્લેખ કરવા પાછળ થોડુક કારણ જણાયુ. અઢળક સંપત્તિના માલિક હોવા છતા સંપત્તિનું જરાયેય અભિમાન નહિ.સુરત માં જન્મ થયો હોવા છંતા વતન પ્રત્યેનો પ્રેમ અને લાગણી અકબંધ.જરૂરિયાતોને મદદરૂપ થવાની ભાવના,સમાજ ઉપયોગી કાર્યો,ઇશ્વર પર અડગ આસ્થા અને વડગામ મહાલના વ્યક્તિ શ્રી લવજીભાઈ અને ત્યારબાદ તેમના પુત્ર શ્રી મનોજભાઈ ની સુરતમાં નોંધપાત્ર વિકાસયાત્રા ..આખરે તો પિતાની ખાનદાની તેમનામાં રજે રજ જણાઈ આવે તેવા માનવીને શોભે તેવો નમ્ર વ્યહવાર અને સમજ.